CELEX: 62015CN0564
Language: bg
Date: 2015-11-04 00:00:00
Title: Дело C-564/15: Преюдициално запитване от Kecskeméti Közigazgatási és Munkaügyi Bíróság (Унгария), постъпило на 4 ноември 2015 г. — Tibor Farkas/Nemzeti Adó- és Vámhivatal Dél-alfödi Regionális Adó Főigazgatósága

7.3.2016   
            
            
               BG
            
            
               Официален вестник на Европейския съюз
            
            
               C 90/2
            
         Преюдициално запитване от Kecskeméti Közigazgatási és Munkaügyi Bíróság (Унгария), постъпило на 4 ноември 2015 г. — Tibor Farkas/Nemzeti Adó- és Vámhivatal Dél-alfödi Regionális Adó Főigazgatósága
   (Дело C-564/15)
   (2016/C 090/03)
   Език на производството: унгарски
   
      Запитваща юрисдикция
   
   Kecskeméti Közigazgatási és Munkaügyi Bíróság
   
      Страни в главното производство
   
   
      Жалбоподател: Tibor Farkas
   
      Ответник: Nemzeti Adó- és Vámhivatal Dél-alfödi Regionális Adó Főigazgatósága
   
      Преюдициални въпроси
   
   
               1)
            
            
               Съвместима ли е с разпоредбите на Директивата относно ДДС (1), и по-специално с принципа на пропорционалност с целите за данъчен неутралитет и избягване на данъчните измами основаващата се на разпоредбите на Закона за ДДС практика на данъчен орган да приема, че получателят на стока (или услуга) дължи допълнително данък, когато доставчикът на стоката (или услугата) е издал фактура в съответствие с общия данъчен режим за сделка, за която е приложим режимът на обратно начисляване, и е декларирал и внесъл ДДС по посочената фактура, а получателят на стоката (или услугата) от своя страна е приспаднал ДДС, платен от издателя на фактурата, въпреки че не е имал право да приспада приетия за допълнително дължим ДДС?
            
         
               2)
            
            
               Пропорционална ли е санкцията за неправилно избран начин на облагане, която се налага в случаите на установяване на допълнително данъчно задължение и се състои по-специално в глоба в размер на 50 % от данъка, при положение, че не са налице нито загуба поради липса на постъпления в бюджета, нито данни за измама?
            
         
      (1)  Директива 2006/112/ЕО на Съвета от 28 ноември 2006 година относно общата система на данъка върху добавената стойност (OB L 347, 11.12.2006 г., стр. 1; Специално издание на български език, 2007 г., глава 9, том 3, стр. 7).